રેવન્યુ સેક્રેટરી હસમુખ અઢિયા દ્વારા હાલમાં જ એક વિવાદીત નિવેદન સામે આવ્યું છે. સુરતના ઉદ્યોગકારો ટેક્સનેટમાંથી બચવા માટે જીએસટીનો વિરોધ નોંધાવી રહ્યા છે તેવા નિવેદનને લઈને સુરતના ઉદ્યોગ જગતમાં રોષ જોવા મળી રહ્યો છે. છેલ્લા એક વર્ષમાં સુરતના વેપાર ઉદ્યોગોને કનડતી સમસ્યાઓ બાબતે તૈયાર કરવામાં આવેલા રિપોર્ટને ફોસ્ટા દ્વારા પણ વડાપ્રધાનને મોકલવામાં આવ્યું છે. છેલ્લા એક વર્ષમાં જીએસટીના કારણે એક લાખથી વધુ પાવરલૂમ એકમો બંધ થવાની સાથે શહેરના વીવર્સની 650 કરોડની કેપીટલ જામ થઇ હોવાનો રિપોર્ટ બહાર આવ્યો છે.